CELEX: 62019TA0087
Language: el
Date: 2020-10-05 00:00:00
Title: Υπόθεση T-87/19: Απόφαση του Γενικού Δικαστηρίου της 5ης Οκτωβρίου 2020 — Broughton κατά Eurojust (Υπαλληλική υπόθεση – Έκτακτοι υπάλληλοι – Αναστολή της προαγωγής κατά κλιμάκιο για χρονικό διάστημα έξι μηνών – Ακύρωση της ανακατάταξης στον ανώτερο βαθμό – Ικανότητα εργασίας σε τρίτη γλώσσα – Διοικητική έρευνα – Καθήκον πίστης – Αμεροληψία – Δικαιώματα άμυνας – Ισότητα των όπλων – Υποχρέωση αιτιολόγησης – Άρθρα 11 και 12 του ΚΥΚ)

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/35
            
         
      Απόφαση του Γενικού Δικαστηρίου της 5ης Οκτωβρίου 2020 — Broughton κατά Eurojust
      (Υπόθεση T-87/19) (1)
      
      (Υπαλληλική υπόθεση - Έκτακτοι υπάλληλοι - Αναστολή της προαγωγής κατά κλιμάκιο για χρονικό διάστημα έξι μηνών - Ακύρωση της ανακατάταξης στον ανώτερο βαθμό - Ικανότητα εργασίας σε τρίτη γλώσσα - Διοικητική έρευνα - Καθήκον πίστης - Αμεροληψία - Δικαιώματα άμυνας - Ισότητα των όπλων - Υποχρέωση αιτιολόγησης - Άρθρα 11 και 12 του ΚΥΚ)
      (2020/C 423/51)
      Γλώσσα διαδικασίας: η ολλανδική
      
         Διάδικοι
      
      
         Προσφεύγων: Jon Broughton (Ρότερνταμ, Κάτω Χώρες) (εκπρόσωπος: D. Coppens, δικηγόρος)
      
         Καθού: Οργανισμός της Ευρωπαϊκής Ένωσης για τη Συνεργασία στον Τομέα της Ποινικής Δικαιοσύνης (εκπρόσωποι: J. Jooma και A. Terstegen-Verhaag, επικουρούμενες από τους D. Waelbroeck και A. Duron, δικηγόρους)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με την οποία ζητείται, κατ’ ουσίαν, πρώτον, να ακυρωθούν οι αποφάσεις της 4ης Μαΐου 2018 με τις οποίες η Eurojust ανέστειλε την προαγωγή του προσφεύγοντος κατά κλιμάκιο για χρονικό διάστημα έξι μηνών, έκρινε ότι η γαλλική αποτελούσε την τρίτη γλώσσα του, ακύρωσε την πραγματοποιηθείσα το 2012 ανακατάταξή του από τον βαθμό AD 9 στον βαθμό AD 10 και προέβη στην ανάκτηση των ποσών που εισέπραξε ο προσφεύγων από το 2012 βάσει της ανακατάταξης αυτής, δεύτερον, να διαπιστωθεί ότι η γαλλική πρέπει να θεωρηθεί ως η δεύτερη γλώσσα του προσφεύγοντος και η ολλανδική ως η τρίτη γλώσσα του, τρίτον, να κριθεί ότι η ανάκτηση των ποσών που εισέπραξε ο προσφεύγων κατόπιν της βαθμολογικής ανακατάταξής του είναι παράνομη και ότι τα ποσά που ανέκτησε η Eurojust πρέπει να του επιστραφούν και, τέταρτον, να κριθεί ότι η Eurojust οφείλει να επαναφέρει τον προσφεύγοντα στη νομική κατάσταση στην οποία βρισκόταν προηγουμένως.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Ο Jon Broughton φέρει, πέραν των δικαστικών εξόδων του, και τα δικαστικά έξοδα του Οργανισμού της Ευρωπαϊκής Ένωσης για τη Συνεργασία στον Τομέα της Ποινικής Δικαιοσύνης (Eurojust).
               
            
         (1)  EE C 139 της 15.4.2019.